
Puan Ane Salfarizan Binti Mispani 
Pegawai Perhubungan Awam,
Perbadanan Aset Keretapi (Railway Assets Corporation)
Level 16, IOI City Menara 2, 
Lebuh IRC, IOI Resort City, 
62502 Putrajaya Sepang, Selangor.

Puan, 
MENEMPATKAN RAK INFORMASI DI KAWASAN LAPANG BERDEKTAN DENGAN KAUNTER TIKET STESEN KERETAPI TANAH MELAYU BUTTERWORTH 
Saya dengan segala hormatnya diarah merujuk kepada perkara diatas.
2. 	 Sektor pelancongan memainkan peranan yang penting untuk negeri Pulau Pinang, baik dari aspek ekonomi mahupun sosial. Sebagai biro pelancongan negeri Pulau Pinang, Penang Global Tourism (PGT) telah mengenalpastikan langkah-langkah mempertingkatkan promosi pelancongan dengan memperbaiki kualiti pengalaman pengunjung terutamanya di pintu masuk negeri Pulau Pinang.
3. 	Stesen Keretapi Tanah Melayu (KTM) di Butterworth yang kerap digunakan oleh pelancong domestik memainkan peranan yang penting sebagai pintu masuk utama ke Pulau Pinang. Oleh itu, Penang Global Tourism (PGT) ingin meninjau cara – cara untuk menaik taraf kualiti pengalaman pengunjung di KTM Butterworth.
4.	Untuk makluman Puan, pihak (PGT) ingin mencadangkan untuk menempatkan rak infomasi pelancongan negeri Pulau Pinang di Stesen Keretapi Tanah Melayu Butterworth. Rak tersebut memudahkan pelawat untuk mendapatkan maklumat perjalanan yang diperlukan seperti peta dan risalah serta menggalakkan pelancongan di Seberang Perai. Lokasi – lokasi yang dicadangkan adalah seperti berikut: 


1. Di ruang aras 2 berdekatan pintu lif dan tangga

2. Di ruang tepi laluan sebelum kaunter tiket dan ruang legar kaunter tiket

5.	Gambar – gambar berikut merupakan rak yang sedia ada di Lapangan Terbang Antarabangsa Pulau Pinang (LTAPP). Selain daripada ruang meletak risalah – risalah pelancongan, rak infomasi tersebut juga akan dilengkapi dengan televisyen untuk tujuan tayangan video promosi pelancongan Negeri Pulau Pinang. Bagi rak yang akan ditempatkan di KTMB, satu panel rak informasi akan digunakan untuk mempromosikan tempat – tempat tarikan di Seberang Perai.

6.	Rak yang bakal disediakan untuk KTMB akan diubahsuaikan mengikut ruang saiz dan ketinggian yang diizinkan oleh pihak pengurusan KTMB. Sekiranya KTMB mempunyai lokasi yang lebih strategik, pihak PGT amat mengalu – alukan sebarang cadangan dan perbincangan.
7.	Sokongan dan kebenaran Tuan terhadap permohonan ini adalah amat dihargai. Sebarang pertanyaan lanjut, pihak Tuan boleh menghubungi Cik Sarah di talian 04-264 3456 atau sarah@penangglobaltourism.com. 
Sekian. Terima kasih. 



Ooi Chok Yan 
Ketua Pegawai Eksekutif
Penang Global Tourism

